РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 12

от заседание на комисия ”Управление на собствеността”
към Пленума на Висшия съдебен съвет, проведено на 27.02.2017 г.

Днес, 27.02.2017 г., понеделник, от 14.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Розалин Трендафилов
                                                                                       Светла Петкова
                                                                                       Юлиана Колева
                                                                                       Милка Итова

           ОТСЪСТВА: Димитър Узунов.

           От администрацията на ВСС присъстват: инж. Димитър Шиклев – директор на дирекция „Управление на собствеността“, АВСС, инж. Дениза Павлова – главен експерт в дирекция „Управление на собствеността”, инж. Добромира Димитрова – главен експерт в дирекция „Управление на собствеността” и Владимир Димитров – старши експерт - юрист в дирекция „Управление на собствеността“.

1. ОТНОСНО: Доклад от дирекция „Управление на собствеността на съдебната власт” във връзка с подобряване организацията на работа в дирекцията, в изпълнение решение на КУС, взето по протокол № 11/22.02.2017 г., т. 4.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1.	ПРИЕМА доклада на дирекция „Управление на собствеността на съдебната власт” във връзка с подобряване организацията на работа в дирекцията, в изпълнение решение на КУС, взето по протокол № 11/22.02.2017 г., т. 4.

1.2.	ПРЕДЛАГА на Пленума на Висшия съдебен съвет да вземе следното решение:
1.	УТВЪРЖДАВА структурата на дирекция „Управление на собствеността на съдебната власт”, състояща се от два отдела с щатна численост – 14 щатни бройки, съобразно предложеното в доклада на експертите, а именно:
-	Директор на дирекция УССВ - 1 щ. бр.;
-	Отдел „Управление на собствеността” - 1 щ. бр. началник отдел и 5 щ.бр. за експерти;
-	Отдел „Инвестиции и строителство” - 1 щ. бр. началник отдел и 5 щ.бр. за експерти;
-	Технически сътрудник към двата отдела - 1 щ. бр. /обезпечава технически работата на двата отдела – отразяване на документооборота (предвид липсата на връзка с деловодната програма на ВСС), свързване на преписки, доклад, изготвяне на писма, сканиране, копиране и др./
2.	ВЪЗЛАГА на Главния секретар на Висшия съдебен съвет да предложи преструктуриране на Администрацията на ВСС, като от звена с намаляващи функции се пренасочат щатни бройки за кадрово подсигуряване на дирекция „Управление на собствеността на съдебната власт”.
3.	ВЪЗЛАГА на Главния секретар на Висшия съдебен съвет да предприеме необходимите спешни мерки за материално-техническото осигуряване на дирекция „Управление на собствеността на съдебната власт”.
4.	ВЪЗЛАГА на Главния секретар на Висшия съдебен съвет да предприеме необходимите спешни действия за сформиране на самостоятелно звено „Обществени поръчки” към Администрацията на ВСС, предвид заявените искания от  дирекциите на АВСС за провеждане на обществени поръчки.
5.	Внася предложението като редовна точка в редовно заседание на Пленума на Висшия съдебен съвет, насрочено за 09.03.2017 г.

2. ОТНОСНО: Огледи на Съдебна палата – гр. Карлово, Съдебна палата – гр. Пловдив и Районен съд – гр. Асеновград.
Приложение: Доклад от инж. Дениза Павлова – главен експерт в дирекция „Управление на собствеността на съдебната власт” и инж. Добромира Димитрова – главен експерт в дирекция „Управление на собствеността на съдебната власт”.

	При обсъждането на т. 2 от дневния ред на заседанието присъства г-жа Галя Георгиева – член на Висшия съдебен съвет, която докладва за проведените огледи и работни срещи.
	Г-н Кожарев – председател на Комисия „Управление на собствеността” изрази благодарността си към г-жа Галя Георгиева – член на Висшия съдебен съвет и към инж. Дениза Павлова и инж. Добромира Димитрова за невероятните усилия по осигуряване на сграда на съда, предвид аварийната ситуация със сградата на Районен съд гр. Карлово.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	2.1. ПРИЕМА доклада от инж. Дениза Павлова – главен експерт в дирекция „Управление на собствеността на съдебната власт” и инж. Добромира Димитрова – главен експерт в дирекция „Управление на собствеността на съдебната власт”, съгласуван от г-жа Галя Георгиева – член на Висшия съдебен съвет.
	2.2. ПРИЕМА писмото на заместник-областния управител на област Пловдив, вх. № ВСС-2490/24.02.2017 г. и прилага същото към преписката.
	2.3. ПРИЕМА писмото на кмета на община Карлово с вх. № ВСС-2733/27.02.2017 г. и прилага същото към преписката.
2.4. ВЪЗЛАГА на Главния секретар на Висшия съдебен съвет да командирова инж. Дениза Павлова – главен експерт в дирекция „Управление на собствеността на съдебната власт” и инж. Добромира Димитрова – главен експерт в дирекция „Управление на собствеността на съдебната власт”, които да извършат оглед на имотите, описани в новопостъпилите предложения от областния управител на област Пловдив и от кмета на Община Карлово. Да се изготви доклад и предложи проект на решение за следващото заседание на Комисията, с оглед разрешаване на аварийната ситуация със сградата на Районен съд гр. Карлово. Огледът да се извърши на 28 февруари 2017 г. със служебен автомобил Фолксваген Пасат СА 5850 НР. 
2.5. ИЗПРАЩА решението по т. 2 от настоящия протокол на Главния секретар на Висшия съдебен съвет.

3. ОТНОСНО: Предложение от председателя на Окръжен съд гр. Пловдив и от председателя на Районен съд гр. Пловдив относно отпускане на средства за ремонт на архивни помещения на Районен съд гр. Пловдив.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	3.1. ВЪЗЛАГА на дирекция „Управление на собствеността на съдебната власт” да изготви доклад и проект на решение за следващото заседания на Комисията.

                                                  ПРЕДСЕДАТЕЛ 
			      	        НА КОМИСИЯТА: /П/

								МИХАИЛ КОЖАРЕВ